lflage/wiki-talks huggingface dataset:
Keskustelu mallineesta:Tulosrivi

message: Nähdäkseni näiden esittämiselle ei nyt ole mahdollisuutta, vaikka toisella sivulla näin huastettiin. Joten tämä optio täytyisi saada aikaan. --NeofelisNebulosa (моє обговорення) 2. syyskuuta 2007 kello 07.12 (UTC)
replies: text: Pitäisiköhän se toteuttaa eri mallineella? Kolmas malline, jolle voisi olla käyttöä, on mitalistien esittäminen samaan tapaan rinnakkain kuin mitä tämä malline oli, jos selostusta ei haluta tai tarvita. --Jannex 2. syyskuuta 2007 kello 07.16 (UTC)
replies: text: :Eiköhän nuo lisäsijat saa tuohon samaan lootaan, kunhan on asiansa osaava väkertäjä. Toisenmallinen selostukseton boksi voi myös olla käyttökelpoinen, itselleni tosin nykyinen alekkainen malli on helpompi hahmottaa kuin koko ruudun leveydelle hajaantuva tuloslista. --NeofelisNebulosa (моє обговорення) 2. syyskuuta 2007 kello 07.22 (UTC)
replies: text: ::Lisätty rivit 4-8 vapaaehtoisina riveinä. --Agony (403) 2. syyskuuta 2007 kello 07.56 (UTC)
Mielestäni tämä tapa on hieman typerän ja epäesteettisen näköinen, varsinkaan kun suurimmassa osassa ei ole eikä tule koskaan olemaan mitään selostuksia. --SM 17. heinäkuuta 2008 kello 01.07 (UTC)
thread_title: Sijat 4-8
Keskustelu:Korpiselkä

message: Poistin luetteloon lisätyn Riekkalan, sitä ei mainita kummassakaan lähteeksi löytämästäni luettelosta. Sortavalan maalaiskunnassa Riekkala niminen kylä kyllä taisi olla. Korpiselän kylistä on mainituissa lähteissä muuten sama luettelo, paitsi että sukututkimusseuran sivuilla mainitaan Yläjärvi ja luovutettu Karjala sivustossa Kruununpuisto. Jos Korpiselän Riekkalalle löytyy lähde, niin voipi laittaa takaisin. --Kyzyl 2. syyskuuta 2007 kello 08.36 (UTC)
Olen työssä Karjala-tietokanta säätiössä. Nyt tallennan tiedostot Korpiselän seurakuunan rippi-kirjasta v. 1900. Siella on tiedosto Kuikka (Куйкки, ven.) kylästä! Voisittte tarkista tämä asia meidan tietokanta netissa http://www.karjalatk.fi/katiha/index.php
replies: text: Niinhän siellä näyttää olevan tietoja sen nimisestä kylästä ainakin Korpiselän ortodoksisen seurakunnan tiedoissa. Kuikka nimistä kylää ei kuitenkaan mainita Korpiselän kunnan kylänä Korpiselkä seuran sivulla eikä luovutettu Karjala sivustolla. Suomen sukutukimusseuran sivulla sitä ei myöskään mainita Korpiselän luterilaisen rukoushuonekunnan kylänä. Sen sijaan Korpiselän eteläisen naapurikunnan Soanlahden koilliskulmassa Korpiselän rajalla on Kuikka-niminen kylä (Karttakeskuksen julkaisema näköispainos Laatokan Karjalan kartasta vuodelta 1938, luovutettu Karjala sivustolla , Viipurin läänin historian 1. osan liitekarttana oleva Maanmittaushallituksen yleiskartta)) Soanlahdella ei ollut omaa ortodoksista seurakuntaa, vaan sen ortodoksinen väestö kuului lähiseurakuntiin. Otavan iso tietosanakirja vuodelta 1937 mainitsee Soanlahdesta seuraavaa: "Kreikk.-kat. asukkaat (1,208 henkeä 1934) kuuluvat Suistamon ja Korpiselän kreikk.-kat. seurakuntiin;..." (suora lainaus) Tämä wikipedian artikkeli käsittelee Korpiselän kuntaa ei seurakuntaa. Näyttäisi siltä että Kuikan kylä kuului ortodoksiseen seurakuntaan mutta ei kuntaan, jos näin on niin sitä ei tule kunnan kyläluettelossa mainita.  --Kyzyl 12. lokakuuta 2010 kello 12.39 (EEST)

text: Lisäksi Otavan iso tietosanakirja v:lta 1934 kertoo Korpiselän kohdalla että Korpiselän ort. seurakuntaan kuuluu Korpiselän kunnan lisäksi kolme Soanlahden kylää. --Kyzyl 12. lokakuuta 2010 kello 12.48 (EEST)

text: Asia näyttää selvinneen, eli Kuikka oli Soanlahden kunnan kylä, joka kuului Korpiselän ortodoksiseen seurakuntaan. --Kyzyl 12. lokakuuta 2010 kello 22.43 (EEST)
thread_title:  Kylät 

message: Otin tuon viirin pois taulukosta, kun muutin sen mallinneeksi. Viiri ei ole vaakuna. Ja siksi toiseksi koko viiri on ilmeisesti tekijänoikeusrikkomus, ei se ainakaan tuollaisella lisensillä ole oikein. Joten joutaa pois koko viiri. --Kyzyl 2. syyskuuta 2007 kello 08.57 (UTC)
thread_title:  Pitäjän viiri 

message: Komean vaakunan ovat Korpiselän pitäjäseuralle suunnitelleet! --81.22.162.228 8. syyskuuta 2010 kello 08.17 (EEST)
thread_title: Vaakuna
Keskustelu:Tietojen palautus

message: Onko palveluhinnaston pitäminen ensyklopediassa tarpeellista? Argus 2. syyskuuta 2007 kello 11.56 (UTC)
replies: text: Menee mainoksen puolelle. Pois. --Tve4 2. syyskuuta 2007 kello 11.58 (UTC)

message: Pidin itse taulukkoa (joka näköjään ensin vandalisoitiin puhdastilojen osalta) ja sitten poistettiin kokonaan, kiinnostavana ja tarpeellisena. Taulukko ei ollut yksittäisen yrityksen mainos ja asia koskettaa meitä kaikkia joskus (toivottavasti harvoin). Ehdotan palauttamista vanhaan versioon , jossa ainakin yritysten omien nettisivun mukaan oli oikeat tiedot puhdastiloista. Mikä tästä tekee mainosmaisen? Kaikki lähteetkin artikkelista poistuivat samalla. --Opa1974 17. lokakuuta 2008 kello 08.38 (EEST)
thread_title:  Yritykset 

message: Artikkelissa on ymmärrettävissä oleva asiavirhe. Sellaista eritystä laitetta, joka pystyy lukemaan kovalevyltä dataa ei ole keksittykkään. Lukupää ja moottoriviat korjataan aina vaihtamalla osia alkuperäiseen kovalevyyn. Joissain tapauksissa vioittuneen levyn datalevyt siirretään toiseen vastaavaan kovalevyyn. 
Joidenkin alan yritysten sivuilla on jopa kuvia moisesta laitteesta mutta kyseessä on aina ns. Servo Writer. Tätä laitetta käytetään tehtaissa, jotka valmistavat kovalevyjä. Laitteella kirjoitetaan uusille levyille ns. Servo Labels (ei tietoa mikä tämä nyt sitten olisi suomeksi). Kuvalla käytännössä harhautetaan asiakkaita luulemaan, että kyseisellä yrityksellä olisi yleispätevä kaikkeen pystyvä laitteisto. Laitteella ei pystytä lukemaan muulla kuin sillä itsellään levylle kirjoitettua dataa.
Olen ollut alalla jo yli 12 vuotta ja tiedän tämän asian varmasti.
Juha Packalen
IT-Tohtorit Oy Kommentin jätti 62.78.225.145 (keskustelu – muokkaukset) 
replies: text: Poistin lähteettömän maininnan laitteesta. Artikkelissa ei mainita ketään yritystä jolla tällainen olisi. --Opa1974 22. tammikuuta 2010 kello 11.43 (EET)
thread_title:  Korjauslaite
Keskustelu:Sima

message: Viittaus englanninkieliseen vastineeseen 'mead' on harhaanjohtava, sillä englanninkielisen sanan merkitys on laajempi kuin suomen 'sima'. Sana 'mead' viittaa juomaan, josta on monia eri variaatioita: vain osa niistä kuplii suomalaisen siman tavoin, osa valmistetaan eri aineksista kuin sima ja osa on maultaan ja ulkonäöltään hyvinkin erilaisia. Tämä olisi hyvä huomioida myös artikkelin alkukappaleissa (ei vain kohdissa 'historia' ja 'suomalainen sima'), esim. huomauttamalla, että 'mead'-sana viittaa suureen joukkoon juomia, jotka eivät välttämättä muistuta suomalaista simaa. Tämänhetkisessä muodossaan artikkelin aloituskappaleet antavat ymmärtää, että 'sima' ja 'mead' tarkoittaisivat samaa juomaa, että ne olisivat toistensa synonyymit. Kun vertaa artikkelia englanninkielisen Wikipedian artikkeliin 'mead', näin ei kuitenkaan ole. -Krissu_k Kommentin jätti Krissu k (keskustelu – muokkaukset).
replies: text: Muokkaa rohkeasti itse. Niin virheet korjaantuvat nopeiten. --Zxc 2. syyskuuta 2007 kello 19.12 (UTC)
thread_title:  "Mead" 

message: Onko artikkelissa esitelty t'ej simaa, eli onko sen paikka tässä artikkelissa? Viinit ja simat erotellaan toisistaan artikkelin alussa, mutta t'ej:n kerrotaan olevan viiniä. Tuohirulla 22. lokakuuta 2008 kello 18.00 (EEST)
thread_title: T'ej

message: Alkoholipitoisuuteen liittyen, jos simassa tai jossakin muussa juomassa on yli 1.2% alkoholia, niin sellaista ei Suomen lain mukaan saa kaupoissa myydä alle 18-vuotiaille. Kotona tehty sima voi reseptistä riippuen sisältää alkoholia jopa 2-3%, jos käymisaika on ollut useamman päivän. Alle kouluikäiselle lapselle tämänvahvuiset juomat voivat olla jo vaarallisia, jos aikuinen ei kontrolloi, että kerralla ei nautittaisi ainakaan yhtä lasillista enempää. Se, että 40 kg painoinen lapsi joisi simaa, vastaa samaa kuin aikuinen mies joisi keskiolutta, 20 kg painoiselle lapselle sima vastaisi doppelbockia tai viiniä. Näihin asioihin simaa (ja kotikaljaa) koskien on "herätty" vasta 1990-luvulta lähtien.
88.112.121.61 25. lokakuuta 2009 kello 20.47 (EET)
thread_title: Siman alkoholipitoisuudesta ja lapsista

message: Siman ei kyllä usein anneta käydä enemmän kuin päivän verran. Alkoholipitoinen sima ei ole simaa vaan siitä tulee muuten ihan vain kaljaa. Näin ainakin itse olen oppinut perheeltäni - voisiko olla muokkaamisen paikka käymisaikaan.  –Kommentin jätti 85.76.69.242 (keskustelu) 6. toukokuuta 2018 kello 22.02‎
thread_title:  Siman käymisaika 

message: Ehdotan lupaavaksi. Onko tässä tiiviissä artikkelissa nyt kaikki välttämätön tieto simasta? Resepteissähän löytyy tietysti hiukan vaihtelua. --Savir (keskustelu) 15. elokuuta 2020 kello 21.52 (EEST)
replies: text: Eiköhän tässä ole tarpeeksi lupaavaksi. --PtG (keskustelu) 17. elokuuta 2020 kello 22.53 (EEST)

text: Onko mitään tarkempaa selitystä sille, miksi se on nimenomaan vappujuoma? Käy varmaan tosin lupaavaksi. J.K Nakkila (keskustelu) 28. elokuuta 2020 kello 20.38 (EEST)

text: Käyttäjä EmzQh merkitsi artikkelin lupaavaksi ja arkistoi keskustelun. --Savir (keskustelu) 29. elokuuta 2020 kello 14.35 (EEST)
</div>
thread_title:  Laatuarviointi
Keskustelu:Lasku

message: Kannattaisikohan tänne lisätä mallit eri laskutyypeistä näkyville? Itse olisin tarvinnut niitä pari kuukautta sitten.--Fonzarelli 2. syyskuuta 2007 kello 19.00 (UTC)
Eikös viivästyneen maksun seurauksena tulevasta laskusta puhuta jo karhulaskusta eikä peruslaskusta? Minusta sen voisi lisätä tuohon, vaikka eroa ei paljoa olekkaan. Mitäs olette muut mieltä? --Pek 13. tammikuuta 2011 kello 20.06 (EET)
Ei kai laskulla ole kaikissa tapauksissa oltava Y-tunnusta, esimerkiksi jos ihmisellä ei ole Y-tunnusta ja toiminta on harrastuksenomaista? https://www.vero.fi/syventavat-vero-ohjeet/ohje-hakusivu/73274/yritystoiminta-tulonhankkimistoiminta-ja-harrastustoiminta-henkil%C3%B6verotuksessa/#2.4-harrastustoiminta --2001:14BA:9F03:349E:0:0:0:1 22. maaliskuuta 2022 kello 13.59 (EET)
replies: text: Totta, ei ole. Päivitin otsikon selkeämmäksi. --Wähäwiisas (keskustelu) 14. huhtikuuta 2022 kello 14.06 (EEST)

text: Joo. Kysyin verottajalta. Sain seuraavat ohjeet: Laskuttaminen ei vaadi y-tunnusta, mutta ilman y-tunnusta ei kuitenkaan voi hakeutua ennakkoperintärekisteriin. Jos taas laskun lähettäjä ei ole ennakkoperintärekisterissä, on laskun maksajalla velvollisuus pidättää työkorvauksesta ennakonpidätys. Sitten on vielä Yritys- ja yhteisötietolaki 10 §, jonka mukaan ymmärtääkseni elinkeinotoiminnan aloittaminen vaatii perusilmoituksen. Mutta ainakin verottajan chatin mukaan laskutus ilman perusilmoitusta on mahdollista (ainakin joissain tapauksissa). --2001:14BA:9F04:3CE8:0:0:0:1 28. huhtikuuta 2022 kello 22.33 (EEST)

text: Verottajan mukaan yritys voi alkaa laskuttamaan vasta saatuaan Y-tunnuksen. Onkohan se niin, että ei-arvonlisävelvollisen lähettämiä työkorvauksen maksupyyntöjä ei pidetä laskuina vai että kaikilla elinkeinonharjoittajilla ei ole samat oikeudet hankkia tuloja? --2001:14BA:9F01:7EF8:0:0:0:1 3. kesäkuuta 2022 kello 17.40 (EEST)
thread_title: Laskutyypit
Keskustelu:PTV4

message: Mikä ihme oli Wingle? Luulen, että tässä ollaan tarkoitettu TV-piirrossarjaa nimeltä Widget. Noh... Itse lisäsin sen Widgetin tuonne listalle, kun ei sitä siellä entuudestaan ollut. 
--DragonFire1984 3. syyskuuta 2007 kello 09.50 (UTC)

message: Artikkelin SanomaWSOY mukaan yhtiö syntyi vasta PTV:n lähetysten loppumisen jälkeen, joten se tuskin on voinut PTV:tä ostaa. -- Piisamson 23. syyskuuta 2007 kello 19.26 (UTC)
thread_title:  SanomaWSOY ja PTV
Keskustelu:Kultaseppä

message: Kuuluisiko tähän artikkeliin myös tietoa jalometallituotteisiin lyötävistä leimoista, ja erityisesti myös taulukko siitä, mikä vuosileima vastaa mitäkin vuotta. Löytyykö se Wikipediasta mistään muustakaan artikkelista? Jos löytyy, tästä voisi olla linkki sinne.
KLS 3. syyskuuta 2007 kello 11.29 (UTC)
replies: text: Lisäsin sivun Jalometallien leimaaminen, jossa on hieman enemmän tietoa leimoista. Tänne täräytin uuden otsikon. Sivuhuomautuksena: tämä on ensimmäinen 'oikea' wikiartikkelini ja tuo jalometallien leimaaminen toinen. --JoniBoi

message: Kohta ”Toisin kuin suuressa maailmassa” ei vaikuta asiatekstin tyyliin sopivalta. –Kommentin jätti 95.175.104.65 (keskustelu) 
replies: text: Poistettu. -Ochs (keskustelu) 24. maaliskuuta 2021 kello 21.42 (EET)
thread_title:  Toisin kuin suuressa maailmassa
Keskustelu:Elämänkatsomus

message: Joonasl:n tiivistys vei artikkelin huonompaan suuntaan. Palautetaanko? --Zxc 3. syyskuuta 2007 kello 12.52 (UTC)
replies: text: Olen eri mieltä :) Yritin tehdä artikkelista helppolukuisampaa ja sujuvampaa; aikaisemmin se oli vain luettelo eri kirjoissa esitettyjä käsitteen määrittelyjä. Kovin hääppöistä artikkelia ei saa aikaiseksi siten, että poimintaan n:stä kirjasta termin määrittely ja tehdään jokaisesta oma alalukunsa. --Joonasl (kerro) 3. syyskuuta 2007 kello 12.57 (UTC)
replies: text: :Mielestäni edellinen oli kattavampi. Lisäksi olisi kiva jos tuo (engl. life stance) mainittaisiin artikkelissa, koska ainakaan sanakirjani ei tunne sitä. --Zxc 3. syyskuuta 2007 kello 13.00 (UTC)
replies: text: :: Vasemmalla on interwiki-linkki tätä varten. Yleensä artikkeleissa ei mainita erikielisiä vastineita ilman poikkeuksellista syytä. Kartta/kompassimetafora ei Thinkään mielestä ilmeisesti ollut kovin merkittävä (kts. historia)--Joonasl (kerro) 3. syyskuuta 2007 kello 13.02 (UTC)
replies: text: :::Jos täällä ruvetaan huutoäänestystä pitämään, niin minustakin se on selkeämpi näin:-) --albval 3. syyskuuta 2007 kello 13.07 (UTC)

message: Vie nyt sivulle maailmankatsomus, ei maailmankuva. Todellisuuskäsitys sisältyy maailmankatsomukseen johon Wikipedian mukaan kuuluvat sekä maailmankuva että mm. arvot. Maailmankuvaan kuuluu vain maailman rakenne ym. BlueBanana (keskustelu) 2. syyskuuta 2016 kello 16.49 (EEST)
thread_title:  Todellisuuskäsitys-linkki
Keskustelu:Kim Il-sung

message: "Kim Il-Sungia pidetään nykyään tiukkana stalinistisena diktaattorina, joka loi valtion, jossa ei juurikaan ole kansalais- eikä ihmisoikeuksia. Turvallisuuspoliisi valvoo kansalaisia tarkasti ja maassa on tuhansia poliittisia vankeja. Pohjois-Koreaa on kuvattu 'stalinistiseksi ulkomuseoksi' ja 'erakkovaltioksi'."
Tuskin Pohjois-Koreaa voidaan millään tavalla perustellusti luokitella "stalinistiseksi". Kimin juche-aatteella kun ei ole mitään tekemistä stalinismin kanssa, eikä Kim tainnut edes olla väleissä Josef-sedän kanssa. Kyse on lähinnä USA:n halventavasta retoriikasta. Pohjois-Korean kommunistivallankumous lähti liikkeelle täysin Stalinista riippumatta, eikä stalinismilla ja juchelaisuudella ole mitään aatteellista yhteyttä. 
Noista kansalais- ja ihmisoikeuksista - olisi hyvä, jos mukaan liitettäisiin joitain puolueettomia lähteitä todisteiksi, esim. Amnestyn ja YK:n ihmisoikeusneuvoston raportteja. Kovasti on puhuttu Pohjois-Korean surkeasta ihmisoikeustilanteesta, mutta kyllä tiedonsaannin pitäisi perustua johonkin muuhun kuin yleisiin uskomuksiin ja kuulopuheisiin. Arafat 19. syyskuuta 2007 kello 16.27 (UTC)
 
Pohjois-Koreassa, kuten Koreassa muutenkin, oli toki sijaa vallankumoukselle. Japanin miehitys ja sorto olivat tehneet maasta rutiköyhän takapajula. Stalin huomasi tilaisuuden, aivan kuten Euroopassakin, ja asetti paikallisten kommunistiveteraanien sijaan lähes tuntemattoman, mutta kuuliaisen Kim Il-Sungin.
Pohjois-Korea on stalinistinen- eli vahva johtaja päättää lähes kaikesta ja johtajaa palvotaan. Vai oletko sitä mieltä, että johtajan nimen on oltava Stalin, jotta voidaan puhua stalinismista.
Etsipä Arafat itsellesi vaikka artikkelissa mainittu "Under the fatherly loving care..." ja nyt en  juuri muista oikeaa nimeä, mutta oliko se jotain "Tiikerin maa- Korean historia" niin näet että ennen Korean sotaa Kim oli hyvinkin hyvä Josefin ystävä. Se aloittiko hän sodan Stalinin luvalla vai ilman, vaatii tutkimista.
Lisäksi- debatti olkoon tervetullutta.--C.Colérus 24. lokakuuta 2007 kello 11.11 (UTC)
"Kim Il-sungin pojan, joulukuussa 2011 kuolleen valtionpäämiehen Kim Jong-ilin jälkeen vallan uskotaan siirtyvän Kim Jong-ilin pojalle Kim Jong-unille ilman, että kansa saa esittää mielipidettään." Tuon voisi päivittää nykytilanteeseen. 212.226.42.64 26. syyskuuta 2012 kello 11.42 (EEST)

message: Mitenkäs tuo Suuren johtajan syntymäpaikka – mitään itsenäistä Korean valtiota ei tuolloin ollut olemassa, eikä ainakaan Pohjois-Koreaa, jonka lippu mallineessa on. En-Wikissä syntymäpaikka on ”Japanin Korea”, joka mielestäni olisi osuvampi – tai sitten vain Japani, jonka alueeseen Korean niemimaa tuolloin kuului. Kommentteja? --Louhikärmes 14. toukokuuta 2009 kello 03.26 (EEST)
thread_title: Syntymäpaikka mallineessa
Keskustelu:Mario Strikers: Charged Football

message: Voisiko joku laittaa kapteenit ja Joukkuepelaajat vierekkäin, niin kuin Need for Speed: Carbonissa. Vy 3. syyskuuta 2007 kello 16.05 (UTC)

message: Voisiko joku Pelit-lehden tilaaja laittaa tuohon sen numeron tiedot lähteeksi arvostelulle. Olen kyseisen lehden joskus lukaissut, mutten muista numeroa. --Vy (kommentoi) 6. marraskuuta 2007 kello 10.00 (UTC)
thread_title: Pelit-Lehti
Keskustelu:Kansainvälinen merenkulkujärjestö

message: IMO-tunnuksen käyttö on erittäin suositeltavaa laivasta kertovassa artikkelissa Wikipediassa. Alusten nimet vaihtuvat melko usein ja varustamoilla on tapana käyttää samaa nimeä omistamissaan laivoissa vuosikymmenten mittaan. Tutkin asian käyttökelpoisuutta goolettamalla ja mielestäni tuo IMO-tunnus on todella selkeyttävä tekijä. Koittakaa saada se aina selville ja lisättyä artikkelin alkuun heti nimen jälkeen. Merkinnälle on olemassa kätevä malline. Argus 3. syyskuuta 2007 kello 19.57 (UTC)
replies: text: Englannin- ja saksankielinen Vesseltracker on kätevä apuväline IMO-tunnuksen metsästyksessä. Minulla ainakaan ei ole vielä tullut vastaan sellaista laivaa, jonka IMO-tunnusta ei olisi löytynyt tuolta. Myös ruotsinkielisestä ja huomattavasti suppeammasta Fakta om fartygistä löytää joidenkin alusten IMO-tunnuksen, vaikkakin se on työläämpää, kuin tuolta Vesseltrackerista etsiminen. Toisaalta Fakta om fartygistä löytää alusten käyttöhistoriat, joita taas ei Vesseltrackerista löydä. --Roquai 5. syyskuuta 2007 kello 17.37 (UTC)
thread_title: IMO-tunnusten käyttö
Keskustelu:Liikanen

message: Tiedoksi, jos joku ihmettelee, miksi niin moni sivu näyttäisi viittavan tälle sivulle:
Oulun kaupunginosasta kertova artikkeli oli aiemmin Liikanen-niminen, mutta koska Liikanen ei mielestäni viittaa mitenkään ensisijaisesti Oulun kaupunginosaan, siirsin kaupunginosa-artikkelin nimelle Liikanen (Oulu). Kaupunginosa mainitaan Oulu-mallineessa, johon kävin linkin korjaamassa. Nyt siis ne sivut, joilla on Oulu-malline, linkittyvät oikein kaupunginosasta kertovalle sivulle.
Kuitenkin Liikanen-sivulla "Tänne viittaavat sivut" -työkalu palauttaa edelleen pitkän listan sivuja, jotka sisältävät Oulu-mallineen. Työkalu antaa siis väärää tietoa. Uskoakseni tilanne korjaantuu eli työkalun tiedot päivittyvät, kun mallineen sisältävät sivut (kukin näistä) tallennetaan uudelleen.
Memmis 3. syyskuuta 2007 kello 20.30 (UTC)
thread_title: Huomautus tänne viittaavista sivuista
Keskustelu:Luonto vastaan kasvatus

message: YSMIKM-houreilu ei voi olla tällaisen artikkelin runkona. Jos minään, niin alaviitteenä.Kommentin jätti 85.77.225.15 (keskustelu – muokkaukset).

message: Tässä artikkelissa tökkii minusta liiallinen tieteellisen termistön käyttö. Termistöä voisi avata enemmän ja miettiä, voisiko käyttää ihan suoraan yleiskieltä aina kun voi. Esimerkki: "IKM:n mukaan biologia ja geenit determinoivat ihmisen kognitiiviset taidot". Determinoivat? Joo, osaan kyllä englantia, että sitä kautta voi päätellä mitä tuolla halutaan sanoa. Mutta täytyykö jokaisen joko osata englantia tai ymmärtää mitä halutaan sanoa termillä determinoida? Luulisi että tässä asia voidaan ilmaista myös niin, ettei tarvi tulla pätemään "vantastisilla" sanoilla. Onhan FI-Wikissä artikkeleita, joissa on korkeampaa matematiikka ja muita vastaavia tieteellisiä selostuksia. Tietosanakirjassa miun mielestäni pitäisi kuitenkin miettiä asiaa myös siltä kantilta, että lukija ei tunne ammattitermistöä. Ammattilaisen tulee siis osata avata asioita myös yleistajuisesti. El Rayno (keskustelu) 10. syyskuuta 2022 kello 23.42 (EEST)
replies: text: Sivistyssanat ovat eri asia kuin tieteellinen termistö, eikä determinoida-sanassa ole mielestäni mitään tieteellistä. Minusta sivistyssanat, joiden merkityksen joutuu päättelemään englannista, tuntuvat noloilta anglismeilta. Eiväthän ne välttämättä edes ole anglismeja vaan esimerkiksi internationalismeja, mutta ei sille mitään mahda, jos ensireaktio sanan nähdessä on ”yök” (tämä kertoo toki lukijasta enemmän kuin itse sanoista). Toinen samankaltainen sana on redundantti, joka on mukana Kielitoimiston sanakirjassa. --Paranaja (keskustelu • muokkaukset) 11. syyskuuta 2022 kello 15.05 (EEST)
thread_title:  Neutraalimpaa sanastoa
Keskustelu:Luftwaffe (Wehrmacht)

message: Aika hurja väite: modernin hävittäjälentotaktiikan loi Werner Mölders perustuen Oswald Boelken (se on Boelcke) tulkintoihin kokemuksiin I maailmansodasta. Mölders lensi taistelulentoja vielä II msodan alussa ja oli peräti majuri 1940. Seuraavana vuonna 1941 sitten jo kuoli. Hän kyllä loi yhden hävittäjälentotaktiikkatyypin tai mallin 'des Vier-Finger-Schwarms', mutta tämä olisi vain osanen koko hävittäjälentotaktiikasta. Olisikohan vanhemmilla Luftwaffen kenraaleilla joita artikkelissa ei mainita, kuten Erhard Milchillä, Ernst Udetilla, Hans Jeschonnekilla, yms. ollut osuutta Luftwaffen taktiikkojen kehittämisessä?  --ukas 4. syyskuuta 2007 kello 11.27 (UTC)
Väite on liian vahva.
Muut lähteet kertovat hänen kehittäneen taktiikkaa ja että esim RAF sovelsi niitä.
Heikki47 1. lokakuuta 2007 kello 18.47 (UTC)
replies: text: Näyttää korjaustesi jälkeen uskottavalta. --ukas 8. lokakuuta 2007 kello 00.58 (UTC)

message: Eikö Luftwaffen edeltäjä ollut: "Luftstreitkräfte" eikä "Fliegertruppe" ?
Vai olenko väärässä?
thread_title:  Edeltäjä?
Keskustelu:Psyyke

message: Miksi tässä on kirjallisuuslistassa kolme neuropsykologiaa käsittelevää kirjaa? Kommentin jätti 85.77.250.30 (keskustelu – muokkaukset).

message: Tähän todella kaipaisi viitettä psyyke käsitteen kartesiolaisesta kytkennästä.
Suomessahan käsitteet menneet jokseen näin: sielu -> psyyke -> mieli.
Viimeisin retorinen käänne olisi myös hyvä paikantaa. Milloin 'mieli' korvasi 'psyyken'?
JusSi (keskustelu) 12. helmikuuta 2019 kello 16.08 (EET)
thread_title:  psyyke vai mieli? 

message: Tänne olisi hyvä laittaa viittauksia suomalaisen psykologian historiaan, teksteihin joissa kuvataan kuinka sielun käsite korvautui vähitellen muilla ja kuinka 'mieli' lopulta nousi vallitsevaksi käsitteeksi. En lisää omia artikkeleitani tänne, kun jostain syystä politiikka näyttää täällä olevan sellainen, että omaa tutkimusta ei saa lisätä, vaikka se olisi sokkoarvioitu tieteellinen teksti (esim. Silvonen, J. (2017). Sielutieteestä psykologiaan - suomalaisen psykologiahistorian haasteita. Psykologia, 52(2–3), 84–94) ja käytössä psykologian opetuksessa.  Mutta ehkä joku toinen voi lisätä. JusSi (keskustelu) 12. helmikuuta 2019 kello 16.14 (EET)
replies: text: Joo siitä vaan. Vielä 1940-luvulla psykologia oli nimeltään sielutiede. --Hartz (keskustelu) 12. helmikuuta 2019 kello 16.46 (EET)
thread_title:  Psykologian suomalaiset käsitteet